31991R1026
L 106/2
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1026/91 НА СЪВЕТА
от 22 април 1991 година
за изменение на Регламент (ЕИО) № 1208/81 за определяне на скала на Общността за класификация на кланичните трупове на възрастни говеда
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1358/80 на Съвета от 5 юни 1980 г. за определяне на ориентировъчната и интервенционната цена на възрастни говеда за пазарната 1980/1981 г. и за въвеждане на скала на Общността за класификация на кланичните трупове на възрастни говеда (1), и по-специално член 4, параграф 1 от него,
като взе предвид предложението на Комисията,
като има предвид, че Регламент (ЕИО) № 1208/81 (2) определя скалата на Общността за класификация на кланичните трупове на възрастни говеда;
като има предвид, че от гледна точка на генетичните подобрения при отглеждането на стадата скалата на Общността за класификация на кланичните трупове на възрастните говеда следва да се актуализира, така че да отчете съществуването на животни от типа с двойни мускули; като има предвид, че за целта следва да се изготвят разпоредби за въвеждане на един възможен нов клас по конформация, над съществуващите,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1208/81 се изменя, както следва:
1.
Член 3 се заменя със следния текст:
„Член 3
1. Кланичните трупове на възрастни говеда се разпределят в следните категории:
A.
трупове на некастрирани млади мъжки животни до две години;
B.
трупове на други некастрирани мъжки животни;
C.
трупове на кастрирани мъжки животни;
D.
трупове на женски животни, които вече са се отелвали;
E.
трупове на други женски животни.
Без да се засягат прилаганите интервенционни правила, буквите A, B, C, D и E се използват за идентифициране на труповете от 1 януари 1992 г.
В съответствие с процедурата, предвидена в член 27 от Регламент (ЕИО) № 805/68, се определят критериите, които позволяват диференцирането между отделните категории трупове.
2. Кланични трупове на възрастни говеда се класифицират чрез съответно оценяване на:
а)
конформацията;
б)
степента на залоеност,
както са определени в приложения I и II.
Класът по конформация, обозначен в приложение I с буквата S, може да се използва от държавите-членки за отчитане посредством въвеждане на единен задължителен клас по конформация, по-висок от съществуващите (тип с двойни мускули), на характеристиките или на очакваното бъдещо развитие на дадена форма на продукция.
Държавите-членки, които възнамеряват да се възползват от тази възможност, уведомяват съответно Комисията, както и останалите държави- членки.
3. На държавите-членки е разрешено да извършват подразделяне на всеки един от класовете, предвидени в приложения I и II, на най-много три подкласа.“
4.
Приложение I се заменя с приложението, което се съдържа в настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 22 април 1991 година.